《次韵桑民怿和晦庵先生读道书六首 其二》
明代·张吉

瞢腾慊春睡，恍惚梦沧洲。袅袅吹玉笙，安期羡门流。

十方藏粟粒，千岁为春秋。厌见风埃里，谈谐方谬悠。

作者简介：（1451—1518）江西馀干人，字克修，号翼斋，别号古城。成化十七年进士。授工部主事，官至贵州布政使。精研诸经及宋儒著作。尝曰“不读五经，遇事便觉窒碍”。有《陆学订疑》、《古城集》。